The Magician's Elephant. The Magicians Elephant ("tarjimasi": "Sehrgarning fili") — rejissyori Wendy Rogers boʻlgan, Martin Hynes tomonidan yozilgan va Julia Pistor prodyuserlik qilgan, 2023-yili chiqarilgan kompyuter-animatsion fantastik sarguzasht filmi. Kate DiCamilloning 2009-yilda yaratilgan ayni shu nomli romani asosida suratga olingan filmda Noah Jupe, Mandy Patinkin, Natasia Demetriou, Benedict Wong, Miranda Richardson va Aasif Mandvining ovozlari aks etgan. Animal Logic tomonidan animatsiyalashtirilgan film Netflix tomonidan ommaga taqdim etilgan va 2023-yil 17-martda chiqarilgan. Film tanqidchilarning turli baholarini oldi. Syujeti. Peter uzoq vaqtlar davomida urushda yoʻqolgan singlisini qidirib yuradi. Folbin unga bir sehrgar va fil singlisi tomon yoʻl koʻrsatishini aytadi. Ishlab chiqarish. 2009-yil 17-avgustda 20th Century Fox kompaniyasi Martin Hynes tomonidan "„"The Magicians Elephant"“" nomli romanga asoslangan badiiy film chiqarilishini eʼlon qildi. Xuddi shu eʼlonda Nickelodeon Movies kompaniyasining sobiq prodyuseri Julia Pistor ham film prodyuseri sifatida tasdiqlangan. 2020-yilning 15-dekabrida, Pistor Netflix kompaniyasiga oʻtib ketgani eʼlon qilindi, u Sidneyda joylashgan Animal Logic bilan animatsion badiiy filmni ishlab chiqish uchun kitobga asoslangan ssenariy va film huquqlarini qoʻlga kiritdi. Xuddi shu eʼlonda Noah Jupe, Benedict Vong, Pixie Davies, Sian Clifford, Bryan Tyree Henry, Mandy Patinkin, Miranda Richardson, Cree Summer va Lorraine Toussaint filmda bosh rollarni ijro etishi tasdiqlandi. "„The Magicians Elephant“" 2023-yil 17-martda chiqarilgan. Qabul qilinishi. Rotten Tomatoes veb-saytida 6,5/10 oʻrtacha reyting bilan 35 ta tanqidchilar sharhlarining 66 foizi ijobiy ekanligi qayd etilgan.